Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 827/11/8806	Košice, 25.9.2012
EEČ : 2-65-239-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
    v chatovej lokalite Vyšná Hutka, okres XXXXX-okolie, dňa 22.10.2011 v čase okolo 18.00 hod. po vzájomnej predchádzajúcej dohode s ml. XXXXX, mal. XXXXX a mal. XXXXX , vykonali vlámanie do chaty s popisným číslom 102 tým spôsobom, že preskočili oplotenie, XXXXX vošiel do drevenej kôlne slúžiacej ako sklad náradia odkiaľ zobral železné kliešte pomocou ktorých vylomil visiaci zámok na chate, a kým XXXXX ostal strážiť pred chatou  ostatní vošli dnu , odkiaľ odcudzili 3 ks vŕtačiek, 1 ks flexibrúsku, 1 ks priamočiaru pílu, 1 ks vybračnú brúsku, 1 ks kompaktnú brúsku, čím svojim konaním spôsobili XXXXX škodu na odcudzených veciach vo výške 49,65.-€ a škodu na zariadení vo výške 15.-€

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:

       Uznesením povereného príslušníka Okresného riaditeľstva Policajného zboru XXXXX-okolie, Odbor poriadkovej polície, Obvodné oddelenie Policajného zboru  v Bohdanovciach sp. zn. ORP-1309/BO-KS-2011 bolo dňa 24.10.2011 začaté trestné stíhanie a následne dňa 26.10.2011  vznesené obvinenie ml. XXXXX a spol. pre spolupáchateľstvo k  prečinu  krádeže podľa § 20, § 212 ods.2 písm.a/ Trestného zákona na tom skutkovom základe, ako je uvedené vo výrokovej časti tohto uznesenia.
      Podľa § 216 ods. 1 Trestného poriadku v konaní o prečine, za ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
     a/ vyhlási, že spáchal skutok, za ktorý je stíhaný, a nie sú odôvodnené pochybnosti, že jeho vyhlásenie bolo vykonané slobodne, vážne a zrozumiteľne,
     b/ nahradil škodu, ak bola činom spôsobená, alebo  s poškodeným uzavrel dohodu alebo urobil iné potrebné opatrenia na jej náhradu,
     c/ vzhľadom na osobu obvineného s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
      Po preskúmaní spisového materiálu som zistil, že u obvineného sú splnené zákonné podmienky pre podmienečné zastavenie trestného stíhania.
      Trestný zákon stanovuje za prečin, pre ktorý je obvinený stíhaný, trest odňatia slobody s hornou hranicou dva roky. 
      Obvinený sa k spáchaniu trestného činu priznal a vyhlásil, že skutok spáchal a dal súhlas pre prípadné rozhodnutie prokurátora o podmienečnom zastavení trestného stíhania.
      Poškodenému XXXXX boli odcudzené veci vrátené a zvyšná škoda mu bola v celej výške uhradená.
      Obvinený nebol doposiaľ súdne trestaný.
       Vzhľadom na osobu obvineného, jeho doterajší spôsob života, okolnosti prípadu som dospel k záveru, že doposiaľ vedené trestné stíhanie už dostatočne výchovne zapôsobilo na obvineného a možno dôvodne predpokladať, že podmienečné zastavenie trestného stíhania bude na neho vplývať tak, aby sa v budúcnosti nedopustil žiadneho protiprávneho konania.
      Kedže boli splnené všetky zákonné podmienky pre podmienečné zastavenie trestného stíhania, považujem toto rozhodnutie za opodstatnené.    
      Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Olejníková
prokurátorka